Loimaa

Loimaa (mugažo suomen i ročin kelil, suomen virkand: [ˈloimɑː], ročin istorine: Loimijoki) om Suomenman lidn da lidnankund Suvipäivlaskmaine Suomenma-agjas. Se om agjan kudenz' lidn eläjiden lugun mödhe üks'toštkümnespäi.

 Istorii 
Eländpunktan aluz om pandud 14. voz'sadal vai sen aigemba, Loimaa mainitase vspäi 1439. Raudte tuli Loimaaha vl 1876, i panihe nügüdläižen lidnan alust. Municipalitetan aluz om pandud vl 1921. Tal'vsodan aigan (1939−1940) venäkel'žed ortodoksižed eläjad oliba sirtud sihe Karjalan kaglusen Krasnosel'skoje-žilospäi (). Loimaa-kund sai lidnan statusad vl 1969. Ühtištadihe lidnad ümbärdajanke Loimaan kundanke vl 2005, Alastaro- i Mellilä-kundoidenke vl 2009.

Loimaa šingotase ühthekeitandan mašiništon tehmiželÜhthekeitandan mašiništon kompanijan sait (pemamek.com). , plastmasstegesiden edheotandal, turizmal.

 Geografijan andmused 
Lidn sijadase agjan pohjoižpäivnouzmaiženno röunanno, Loimijogen hural randal tobjimalaz ( 114 km pitte, Kokemäenjogen hura ližajogi).

Matkad agjan Turku-keskushesai om 65 km suvipäivlaskmha avtotel. Matkad Hel'sinkihesai om 128 km suvipäivnouzmha orhal vai 150 km avtotedme. Lähembaižed lidnad (avtol) oma Forss (Kanta-Häme) 37 km päivnouzmha, Somero 43 km suvipäivnouzmha i Huttinen (Sadakund) 50 km lodeheze. «Turku — Tampereh»-mante läbitab lidnad.

Vn 2020 andmusiden mödhe lidnankundan ühthine pind om 851,85 km², sidä kesken kuivma — 848,06 km², vezi da sokaz ma ottas 3,79 nellikkilometrad.

 Tobmuz 
Loimaan municipaline suim kogoneb 37 ezitajaspäi, valitas heid nelläks vodeks.

 Eläjad 
Vl 1980 lidnankundan eläjiden lugu oli 18 612 ristitud (kaikiš suremb ristitišt), vl 2000 — 17 585 ristitud, vl 2010 — 16 916 ristitud, vl 2020 — 15 843 ristitud.

Mamankelen mödhe (2016): suomen kel' — 97,0 %, ročin kel' — 0,2 %, toižed keled — 2,8 %.

Professionaližen opendusen aluzkundad oma Loimaan profkolledž i muzikkolledž.

 Galerei 

 Homaičendad 

 Irdkosketused 
 Lidnan ohjastusen sait (loimaa.fi). 

Kategorii:Suomenman lidnad
Kategorii:Eländpunktad kirjamišton mödhe
Kategorii:Suvipäivlaskmaine Suomenma